CELEX: C2007/297/18
Language: da
Date: 2007-12-08 00:00:00
Title: Sag C-241/06: Domstolens dom (Tredje Afdeling) af 11. marts 2007 — Lämmerzahl GmbH mod Freie Hansestadt Bremen (anmodning om præjudiciel afgørelse fra Hanseatisches Oberlandesgericht — Tyskland) (Offentlige kontrakter — direktiv 89/665/EØF — klageprocedurer i forbindelse med indgåelse af offentlige kontrakter — præklusionsfrist — effektivitetsprincippet)

8.12.2007   
            
            
               DA
            
            
               Den Europæiske Unions Tidende
            
            
               C 297/12
            
         Domstolens dom (Tredje Afdeling) af 11. marts 2007 — Lämmerzahl GmbH mod Freie Hansestadt Bremen (anmodning om præjudiciel afgørelse fra Hanseatisches Oberlandesgericht — Tyskland)
   (Sag C-241/06) (1)
   
   (Offentlige kontrakter - direktiv 89/665/EØF - klageprocedurer i forbindelse med indgåelse af offentlige kontrakter - præklusionsfrist - effektivitetsprincippet)
   (2007/C 297/18)
   Processprog: tysk
   Den forelæggende ret
   Hanseatisches Oberlandesgericht
   Parter i hovedsagen
   
      Sagsøger: Lämmerzahl GmbH
   
      Sagsøgt: Freie Hansestadt Bremen
   Sagens genstand
   Anmodning om præjudiciel afgørelse — Hanseatisches Oberlandesgericht — fortolkning af artikel 1, stk. 1 og 3, i Rådets direktiv 89/665/EØF af 21. december 1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter (EFT L 395, s. 33), som ændret ved Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler (EFT L 209 s. 1) — ingen ret til efterprøvelse af et tilslag på en kontrakt, der skønnes at have en værdi på under 200 000 EUR — forældelse af alle klagepunkter vedrørende en fejlagtig værdiansættelse af kontraktværdien ved offentliggørelse af udbudsbekendtgørelsen
   Konklusion
   
               1)
            
            
               I overensstemmelse med artikel 9, stk. 4, i og bilag IV til Rådets direktiv 93/36/EØF af 14. juni 1993 om samordning af fremgangsmåderne ved offentlige indkøb, som ændret ved Kommissionens direktiv 2001/78/EF af 13. september 2001, skal udbudsbekendtgørelsen vedrørende en kontrakt, som henhører under anvendelsesområdet for dette direktiv, præcisere kontraktens samlede mængde eller omfang. Undladelse af en sådan angivelse skal kunne gøres til genstand for en klage i henhold til artikel 1, stk. 1, i Rådets direktiv 89/665/EØF af 21. december 1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter, som ændret ved Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler.
            
         
               2)
            
            
               Direktiv 89/665, som ændret ved direktiv 92/50, særligt dets artikel 1, stk. 1 og 3, er til hinder for, at en præklusionsregel i national ret anvendes på en sådan måde, at en tilbudsgivers klageadgang vedrørende valget af udbudsprocedure eller vurderingen af en kontrakts værdi nægtes, når den ordregivende myndighed ikke klart har angivet den pågældende kontrakts samlede mængde eller omfang til tilbudsgiveren. Samme bestemmelser i direktivet er ligeledes til hinder for, at en sådan regel generelt gælder for klager over den ordregivende myndigheds afgørelser, herunder afgørelser truffet under faser i udbudsproceduren, der ligger efter den frist, som er fastsat i denne præklusionsregel.
            
         
      (1)  EUT C 212 af 2.9.2006.